CELEX: C2005/229/37
Language: da
Date: 2005-09-17 00:00:00
Title: Kendelse afsagt af Retten i Første Instans (Tredje Afdeling) den 9. juni 2005 i sag T-265/03, Helm Düngemittel GmbH mod Kommissionen for De Europæiske Fællesskaber (Fødevarehjælp — delvis indeholdelse af sikkerheden for levering — begæring om tilbagebetaling af det indeholdte beløb — voldgiftsklausul — annullationssøgsmål — afvisning)

17.9.2005   
            
            
               DA
            
            
               Den Europæiske Unions Tidende
            
            
               C 229/18
            
         
      KENDELSE AFSAGT AF RETTEN I FØRSTE INSTANS
   
   (Tredje Afdeling)
   den 9. juni 2005
   i sag T-265/03, Helm Düngemittel GmbH mod Kommissionen for De Europæiske Fællesskaber (1)
   
   (Fødevarehjælp - delvis indeholdelse af sikkerheden for levering - begæring om tilbagebetaling af det indeholdte beløb - voldgiftsklausul - annullationssøgsmål - afvisning)
   (2005/C 229/37)
   Processprog: tysk
   I sag T-265/03, Helm Düngemittel GmbH, Hamburg (Tyskland), ved advokat W. Waschmann, mod Kommissionen for De Europæiske Fællesskaber (befuldmægtigede: G. Berscheid og M. Niejahr, og med valgt adresse i Luxembourg), angående en påstand om annullation af den beslutning, der angiveligt var inkluderet i en skrivelse fra Kommissionen af 23. maj 2003 om delvis indeholdelsen af den sikkerhed for levering, som sagsøgeren havde oprettet, på grund af den indtrufne forsinkelse med leveringen af gødning som led i en aktion vedrørende fødevarehjælp til Nordkorea, der gennemførtes i henhold til Kommissionens forordning (EF) nr. 2519/97 af 16. december 1997 om almindelige bestemmelser for tilvejebringelse af produkter, der i henhold til Rådets forordning (EF) nr. 1292/96 skal leveres som led i Fællesskabets fødevarehjælp (EFT L 346, s. 23), har Retten (Tredje Afdeling), sammensat af afdelingsformanden, M. Jaeger, og dommerne J. Azizi og E. Cremona; justitssekretær: H. Jung, den 9. juni 2005 afsagt kendelse, hvis konklusion lyder således:
   
               1)
            
            
               Sagen afvises.
            
         
               2)
            
            
               Sagsøgeren betaler sagens omkostninger.
            
         
      (1)  EUT C 239 af 4.10.2003.